Monday, August 22nd, 2011 | Binneblik, Marlies Taljard.
Baie dankie Marlies, ek het jou blog baie geniet. Interessant hoe die vroulike hier met die Afrika-denksisteme vereenselwig word.
Amanda, dit is inderdaad interessant dat baie nie-Westerse kulture daardie tipe kennis wat Westerlinge as “vroulike kennis” beskou hoog ag. Dit is waarskynlik ook waarom dié kulture deur kolonialiste as minderwaardig beskou word: die vrou is immers in Aristoteles se terme ‘n “mutilated man”. Dit is algemeen bekend dat kolonialistiese skrywers inheemse bevolkings as nie-volwasse, soms selfs kinderlik beskou – soos die vrou! – omdat hulle nie die lewens- en wêreldbeskouing van dié mense verstaan het nie en hulle eie denksisteme op hulle afgedwing het. Mens sou dae lank hieroor kon praat! En steeds is ons samelewing nie los van dié belemmerende vooroordele nie!
Dit is regtig opwindende idees. Ek dink ook dat ons nog lank nie van al hierdie patriargale beskouings ontslae is nie. Logosentrisme en individualisme is steeds met ons, saam met ander norme van die Empire wat so maklik as “beskawing” getipeer word. Krog se ondersoeke na “interconnectedness” – wat jy so mooi as “interverbondenheid” vertaal – is dan ook iets waarna ek dikwels teruggaan. Wonder of dinge ooit in ons leeftyd sal verander?